KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2026. január 28 –i ülésére)


TÁRGY: 	ÁLTALÁNOS ISKOLAI FELVÉTELI KÖRZETEK VÉLEMÉNYEZÉSE


A nemzeti köznevelésről szóló 2011. évi CXC. törvény (továbbiakban Nkt.) 50. § (8) bekezdése alapján a területileg illetékes tankerületi központ meghatározza és közzéteszi az iskolák felvételi körzetét, továbbá a pedagógiai szakszolgálatot ellátó intézmény működési körzetét. A felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét.

A Kiskőrösi Tankerületi Központ az Nkt. 33. § (1) - (2) bekezdése alapján az egyházi köznevelési intézmény vagy a magán köznevelési intézmény esetén felvételi körzetnek kell tekinteni azt a települést, fővárosban azt a kerületet, amelyben az óvoda, az általános iskola székhelye, telephelye található. Ha a településen csak egy általános iskola működik, akkor köteles felvenni a településen lakóhellyel, ennek hiányában tartózkodási hellyel rendelkező óvodai nevelésben részt venni köteles gyermekeket és tanköteles tanulókat, feltéve, hogy fenntartója egyoldalú nyilatkozatot tett vagy köznevelési szerződést kötött.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (a továbbiakban: Rendelet) 24. § (1)-(3) bekezdéseiben előírtaknak megfelelően a felvételi körzeteket felülvizsgálta. 

Kiskőrös Város Önkormányzata működési területén 2 db (1 db egyházi fenntartású és 1 db állami fenntartású) kötelező felvételt biztosító általános iskola végez oktató-nevelő tevékenységet:

OM 201575	Kiskőrösi Petőfi Sándor Evangélikus Óvoda, Általános Iskola, 				Gimnázium és Szakgimnázium
		6200 Kiskőrös, Petőfi Sándor út 7., 

OM 200955 	Kiskőrösi Bem József Általános Iskola
		6200 Kiskőrös, Vasvári Pál utca 2.


A hivatkozott jogszabályok alapján 2026/2027. tanévre a Kiskőrösi Tankerületi Központ a városban működő két oktatási intézmények esetén Kiskőrös Város közigazgatási területét határozta meg a fenti iskolák felvételi körzeteként.
A Rendelet 24. § (1a) bekezdése alapján a települési önkormányzat a véleményéről, az egyetértésről vagy körzethatár módosítását kezdeményező javaslatáról február 15. napjáig tájékoztatja az illetékes tankerületi központot.

A fentiek alapján javaslom, hogy a Képviselő-testület a kötelező felvételt biztosító általános iskolák működési körzeteit a Kiskőrösi Tankerületi Központ javaslata alapján fogadja el.

Kiskőrös, 2026. január 20.

                                                                                  		Domonyi László Mihály sk.
                                                                                     			 polgármester



HATÁROZAT-TERVEZET



A Képviselő-testület

egyetért a Kiskőrösi Tankerületi Központ - az általános iskolai körzetek kijelöléséről szóló – közlemény-tervezetével, mely szerint az

iskolák felvételi körzete 2026/2027. tanévben Kiskőrös közigazgatási területe.


Felelős: 	polgármester
Határidő: 	azonnal
